Ruy López de Segura

**Ruy López de Segura**, nado en Zafra contra o 1540 e finado en Madrid contra o 1580, foi un clérigo e xadrecista estremeño.

## Traxectoria 
miniatura|dereita|Partida de xadrez entre López de Segura e Da Cutri na corte española, por Luigi Mussini (1886).
Rodrigo López de Segura naceu nunha familia acomodada. Os seus pais eran mercadores, con casa e escudo na Praza Grande da localidade. Foi clérigo da parroquia da Candelaria en Zafra, e máis tarde pasou á corte de Filipe II, en condición de confesor e conselleiro real. Foi considerado campión do mundo polo menos entre 1570 e 1575, cando foi derrotado por Leonardo dá Cutri.

Desde mozo Ruy López foi un namorado do xadrez. Ao parecer un dos que máis influíu nel foi Damiano, quen en 1512 publicara o libro *Questo Libro e da Imparare Giocare a Scachi: Et de Belitissimi Partiti*, que López estudou. Tamén é destacable que practicou con éxito a modalidade do xadrez á cegas. O rei Filipe II colmouno de honras pola súa fama no xadrez. En 1575, Filipe II invitouno a un torneo na súa corte e así reuníronse en Madrid os dous mellores xadrecistas italianos da súa época, Leonardo da Cutri e Paolo Boi, alcumado *o Siracusano*, xunto cos españois Ruy López e Afonso Cerón, de Granada. Esta proba é cualificada polos historiadores como o primeiro Torneo Internacional de Mestres e a primeira en ser documentada. O torneo gañouno Leonardo da Cutri, quen recibiu como premio mil ducados, unha capa de armiño e o seu lugar de nacemento, durante vinte anos, estivo exento de pagar tributos. Filipe II enviou as súas felicitacións a Xoán de Austria nunha carta datada o 22 de agosto de 1575.

Como exemplo verase a continuación unha partida que, a criterio de moitos, é a primeira vez que se xoga un Gambito de rei.

## Partidas xogadas por Ruy López 
### Apertura Ruy López ou española 
Os seus estudos sobre a Apertura Ruy López (chamada tamén española) foron fundamentais para o progreso do xogo. O tratado de xadrez do zafrense foi obxecto de numerosos estudos e considerouse como base fundamental da teoría xadrecística. A súa apertura segue vixente aínda e foi analizada e posta a proba na práctica do xadrez moderno polos máis grandes mestres. Aparece no seu tratado como Apertura IX.

Formulación da Apertura Ruy López:

1. **e4 - e5** 2. **Cf3 - Cc6** 3. **Bb5**

### Apertura: Gambito de rei rexeitado 
Coas brancas, Rodrigo Ruy López de Segura; coas negras, Giovanni Leonardo Di Bona da Cutri.

1. **e4 - e5 2. f4 - d6**, (véxase o taboleiro á esquerda) a Leonardo foille conveniente aceptar o sacrificio de peón con 2. ... - exf4. Outra xogada boa éralle tamén 2. ... - d5. Ao non aceptar nin contraatacar acomodouse defendendo o peón atacado a esperas da iniciativa do de Zafra. **3. Bc4 - c6 4. Cf3 - Bg4 5. fxe5 - dxe5??**, (poden ver a posición no taboleiro da dereita), aínda agora éralle o mellor movemento 5. ... - d5, ao querer recuperar o peón o máis pronto posible, desencadea un sacrificio do estremeño, que gaña a partida, materializando a vantaxe en moi poucas xogadas. **6. Bxf7+!!**, este sacrificio foi un investimento seguro, xa que colleu un peón e fai mover o rei para despois responder con movementos que recuperan moito máis do antes sacrificado. **6. ... - Rxf7?**, non coller o bispo deulle máis poderío de resistencia, pero a partida estaba xa perdida. **7. Cxe5+!**, **7. ... - Re8?**, o rei tiña mellores sitios a onde ir, indo cara a atrás, facilitoulle aínda máis o traballo. **8. Dxg4!**, sumar efectivos cando se ataca é importante, novos efectivos, novas ameazas. **8. ... - Cf6??**, último fallo de Leonardo na partida. **9. De6+!! - De7 10. Dc8+ - Dd8 11. Dxd8 + - Rxd8 12. Cf7+**, e as brancas gañaron.

### Apertura: Cabalo de rei 
Coas brancas, Rodrigo Ruy López de Segura; coas Negras, Giovanni Leonardo Di Bona da Cutri.

**1. e4 - e5 2. Cf3 - f6?**, Leonardo proba defender doutro xeito o peón atacado. **3. Cxe5!** Leonardo optou por castigar o sacrificio aceptándoo. **3. ... - fxe5??** Seríalle mellor non aceptar o cabalo e xogar 3. ... - De7 poñendo unha contratrampa para que se agora Ruy López quixese dar un xaque coa Dama, ou sexa 4. Dh5+ - g6 para sacrificar o cabalo con 5. Cxg6, Leonardo puidese contestar con 5. ... - Dxe4+ e 6. Be2 - Dxg6, gañando efectivamente o cabalo. A 3. ... - De7 aconséllase contestar con 4. Cc4, as brancas perderán o peón que gañaran provisoriamente, pero a súa vantaxe queda ampla ao gañar velocidade no desenvolvemento. **4.Dh5+ - g6** 4. ... - Re7 ﻿Era peor elección, porque seguirían os movementos 5. Dxe5+ - Rf7 6. Bc4+ - d5 (se 6. ... - Rg6 entón 7. Df5+ - Rh6 8. h4 - De7 9. d3+ e as brancas gañan doado) 7. Bxd5+ - Rg6 8.h4 - h5 9. Bxb7+ e gaña, nótese que o bispo non se pode coller 9. ... - Bxb7 porque entón daría a dama xaque con 10. Df5+ - Rh6 11. d4+ - g5 12. Df7!! con mate en poucos movementos máis. **5. Dxe5+ - De7 6. Dxh8 - Cf6?** 6. ... - Dxe4+ ten pinta de pouquiño mellor. **7. d4** a Ruy López 7. Cc3 ou 7. d3 tamén lle serían bos movementos. **7. ... - Rf7?** Leonardo non quixo coller o peón con 7. ... - Cxe4. **8. Bc4+?** 8. e5 ampliaba maior vantaxe **8. ... - d5 9. Bxd5+ - Cxd5** e as brancas gañaron.

### Apertura: Defensa Philidor 
Coas brancas, Giovanni Leonardo Di Bona da Cutri; coas negras, Rodrigo Ruy López de Segura.

**1. e4 - e5 2. Cf3 - Cc6 3. Bc4 - Bc5**, (véxase o taboleiro esquerdo). **4. c3**, aínda hoxe a que máis se xoga das variantes principais na apertura italiana. **4. ... - De7**, na actualidade prefírese xogar 4. ... - Cf6 o cal é ao mesmo tempo o movemento que máis se xogou nesta variante ata agora. **5. b4**, 5. d4!? ﻿é tacticamente unha liña de xogo moi interesante. Pero nada que obxectar a don Giovanni, o seu movemento foi moi bo. **5. ... - Bb6 6. a4 - a6 7. Ba3** nesta posición aconséllase 7. d3 para ocultar onde vai parar o bispo. **7. ... - d6 8. d3 - Cf6 9. De2 - Bg4** as negras equilibraron o xogo e sen facer fallos non debería haber ningunha preocupación. **10. Cbd2**, ﻿é unha pena que non se saiba de como seguiu a partida, sexa como fose, se ten historicamente rexistrado que Leonardo gañou esta partida. O procedemento desta partida, ou sexa, dos movementos que coñecemos, é de alto nivel por parte de ambos xogadores.

## Obra 
Emulando a Damiano escribiu o *Libro de la invención liberal y arte del juego del ajedrez, muy útil y provechosa para los que de nuevo quisieren depreder a jugarlo, como para los que ya lo saben jugar*, publicado en Alcalá de Henares en 1561. Foi un dos primeiros libros de xadrez publicados en Europa, e traducido a diversas linguas. Despois publicou *Grammaticae Institutiones* (Lisboa, 1563)

## Notas 
## Véxase tamén 
### Outros artigos 
* Campionato do mundo de xadrez

### Ligazóns externas 
* Santos Protomártir Vaqueiro, *Ruy López de Segura* 
* Mais información sobor Ruy López